cyanic-selkie/wikianc huggingface dataset:
You Really Got Me
Historie
Songen vart spelt inn av The Kinks i fleire stilartar sommaren 1964 før dei kom fram til den endelege utgåva. Bandet var under stort press frå plateselskapet Pye som ønskte ein stor hit, etter at dei to førre singlane ikkje hadde nådd salslistene. Ray Davies tvinga managerane og plateselskapet til å la dei få tid og pengar til å utvikle den særeigne stilen. Som låtskrivar av gjennombrotshitten, plasserte dette Davies som leiar og hovudlåtskrivar i the Kinks.
Den viktige forvrengde gitarlyden vart laga etter at gitarist Dave Davies skar hol i høytalarkonusen på gitarforsterkaren sin. Forsterkaren vart kalla «den vesle grøne» etter namnet på ein forsterkar laga av Elpico.
Gitarsoloen på innspelinga har vore mykje omstridd, og det finst ei myte om at det ikkje var Dave Davies som spelte gitaristen, men dåverande studiomusikar Jimmy Page. Soloen vart utan tvil spelt av Dave Davies (då 17 år gammal) sidan nesten alle som var involvert i innspelinga i juli 1964 har hevda dette. Soloen er ein viktig del av songen, men er i hovudsak ein raskare utgåve av gitarsoloen Davies spelte på «Louie Louie», og var verken spesielt teknisk godt utført eller nyskapande, som dei tre akkordane i introduksjonen var. Denne slurvete måten å spele på har vore ei stor inspirasjonskjelde for punkrock. Page var faktisk hyrt inn som studiomusikar på debutalbumet til The Kinks av produsent Shel Talmy, men Page sjølv har alltid nekta for at han spelte på «You Really Got Me», som vart spelt inn ei stund før resten av debutalbumet. Rockehistorikar og forfattar Doug Hinman har skrive at ryktet starta i det etablerte britiske rhythm and blues-miljøet, der mange var tvilande til at eit så ferskt band av tenåringar som the Kinks kunne produsere ein så mektig og viktig bluesbasert song, tilsynelatande ut av ingenting.
Fleire studiomusikarar spelte likevel på «You Really Got Me». Pianoet vart anten spelt av Jon Lord, seinare i Deep Purple eller Arthur Greenslade Trommene vart spelt av Bobby Graham og ikkje den faste Kinks-trommisen Mick Avory. Graham spelte seinare trommer på fleire av dei tidlege innspelingane til Kinks. Både Jon Lord og Shel Talmy har hevda at Jimmy Page spelte på «You Really Got Me», i følgje Talmy på rytmegitar.
Daniel Nordheim
Daniel Nordheim var ein norsk lærar frå Naustdal i Sogn og Fjordane.
You Really Got Me
Historie
I følgje Ray Davies kom dei fram til det karakteristiske gitarriffet medan dei arbeidde med akkordane til The Kingsmen sin «Louie Louie». The Kinks nytta den same forvrengd gitarlyden på songar som «All Day and All of the Night», «Tired of Waiting for You», og «Set Me Free». Pete Townshend frå The Who har fortalt at den første singelen til The Who, «I Can’t Explain», med vilje vart gjort liknande The Kinks sine songar på denne tida. The Who var òg produsert av Shel Talmy.
Andre utgåver
«You Really Got Me» er spelt av mange band sidan. Van Halen si utgåve frå 1978 vart mykje spelt på radio og vart ein mindre hit. Eit utval andre artistar er 801, London Symphony Orchestra, Mott the Hoople, Jimmy Page, Robert Palmer, Iggy Pop, Skid Row, Sly & the Family Stone, The Small Faces, The Stooges og 13th Floor Elevators.
Norske utgåver
Øystein Sunde skreiv ein norsk tekst til songen kalla «Nå har'u fått meg». Denne kom ut på albumet Overbuljongterningpakkmesterassistent i 1986. Denne vart sidan òg spelt inn av Bjelleklang på albumet Menn, menn, menn i 2009.
Ein annan norsk tekst vart skriven av Helge Grønhaug og spelt inn av De musikalske dvergene og Frode Alnæs med namnet «Du får meg på gli» på albumet Veldig Respektable Menn - Sanger av Ray Davies og The Kinks i 2006.
Tshivenda
TshiVenda er eit bantuspråk som blir snakka i Sør-Afrika og Zimbabwe. Det vert talt av rundt 870 000 menneske i Sør-Afrika (rundt 2 % av folkesetnaden i landet) og av rundt 84 000 menneske i Zimbabwe. Bantustanen Venda vart oppretta av den sørafrikanske regjeringa under apartheidstyret for den tshivendatalende befolkninga, som ikkje vart rekna som sørafrikansk av styresmaktene.
Buckingham Palace
Attraksjonar
Ein kan i løpet av sommaren få guida omvisingar i nokre delar av Buckingham Palace. Slottet er sannsynlegvis mest kjend for vaktskiftet, Changing of The Guards. Det skjer klokka 11.30, og varar i cirka 45 minutt. Under seremonien blir den gamle vaktstyrken erstatta av ein ny.
Litt om slottet
Buckingham Palace er residensslottet i Storbritannia. Flaget er alltid heist når dronninga er der. Det går mange vaktar utanfor heile tida. Slottet ligg inntil Green Park og St. James´s Park.
Slottet blei bygd i 1703, og blei brukt av hertug John Sheffield av Buckingham, men etter kvart blei det seld til kong Georg III i 1761. Dronning Victoria gjorde det til sin offisielle heim i 1837. 18 av dei 600 romma i slottet er opne for turistar om sommaren. Slottet har blitt bygd om mange gonger seinare.
Ferenc Mádl
Ferenc Mádl var ein ungarsk politikar. Han var presidenten i Ungarn frå 4. august 2000 til 7. august 2005, då han vart etterfylgd av László Sólyom.
Mádl er utdanna jurist og har førelese som gjesteprofessor ved fleire universitet. I 1992 vart han leiar for ein kommisjon som hadde som føremål å få attende kunst som sovjetiske styrkar hadde konfiskert frå Ungarn etter andre verdskrigen.
Mádl vart i 2002 tildelt storkrossen av St. Olavs orden.
Mikio Manaka
Mikio Manaka er ein tidlegare japansk fotballspelar.
Han spela for klubbane JEF United Ichihara, Brummell Sendai, Omiya Ardija og Yokohama FC.
Informasjonsendring
I statistikk og sannsynsteori er informasjonsendring (òg kalla Kullback–Leibler divergens, informasjonsdivergens eller relativ entropi) eit ikkje-symmetrisk mål på forskjellen mellom to sannsynsfordelingar P og Q. Informasjonsendring gir forventinga av kor mange ekstra bits du treng for å kode utval frå P når du nyttar ein kode frå Q, heller enn ein kode frå P. Vanlegvis skal P representere den «sanne» datafordelinga, observasjonar, eller ei presist utrekna teoretisk fordeling. Q skal vanlegvis representere teorien, modellen, skildringa eller tilnærminga mot P.
Definisjon
Der sannsynsfordelingane P og Q kjem frå ein diskret tilfeldig variabel definerer vi informasjonsendring av Q frå P som
Der utvala P og Q kjem frå ein kontinuerleg tilfeldig variabel må me ha integral i staden for sum:
kor p og q gir sannsynstettleiken til P og Q.
Logaritmane her har grunntal 2 om du måler informasjon i bit, grunntal e viss du måler i naturlege einingar. Dei fleste formlane held uavhengig av grunntal.
Kåre Hovda
Under NM i skiskyting 1967 i Lier gjekk Kåre Hovda saman med Odd Lunde, Ragnar Tveiten og broren Kjell region Numedal inn til sitt fyrste NM-gull i 4 x 7,5 km stafett. Dei same fire utøvarane vann også NM-stafetten i 1970 i Trondheim og 1971 i Vingelen. Også under NM 1973 i Steinkjer og NM 1974 i Vingrom tok Hovda gull i skikyttarstafetten saman med broren og Ragnar Tveiten, fjerdemann var i 1973 Anders Besseberg og i 1974 Kjell Flesaker. Individuelt lukkast han aldri å verte betre enn nummer sju i ei NM-øving.
Kåre Hovda vart nummer 18 på 20 km då Vinter-OL 1972 fann stad i Sapporo. Høgdepunktet som skiskyttar kom då han under VM i skiskyting 1974 i Minsk, saman broren, Terje Hanssen og Tor Svendsberget sikra bronse til Noreg i 4 x 7,5 km stafett. I same meisterskapen fekk han også delta på 10 km, der han vart sjuandemann, og normalprogrammet på 20 km, der han gjekk i mål til 12. plass.
Herero
Herero er eit bantuspråk (i nigerkongo-familien) som blir snakka av omkring NaN hereroar i Namibia og Botswana. Området herero blir snakka i blir kalla Hereroland; dette består av regionane Kunene, Omaheke og Otjozundjupa i Namibia og Ghanzi i Botswana. Det er òg ein del hererotalande i den namibiske hovudstaden Windhoek.
Språket har vore skriftspråk (skrive med det latinske alfabetet) sidan slutten av 1800-talet, då misjonæren Gottlieb Viehe (1839–1901) omsette Bibelen til herero. Presten Peter Heinrich Brincker (1836–1904) omsette òg fleire teologiske skrifter og songar til herero.
Det vert undervist i herero i namibiske skular, både som morsmål og andrespråk, og det skal òg inkluderast som fag ved Universitetet i Namibia. Herero er òg eitt av seks minoritetsspråk som vert brukt i den statlege namibiske radiokanalen Namibian Broadcasting Corporation.
Ambolt
Ein ambolt (eller eit ste) er ei massiv blokk av stein eller metall. Ambolten vert brukt som støtte når ein arbeider med andre objekt ved hamring eller meisling, som til dømes når ein smir jarn og stål.
Historie
Amboltar har vorte brukte sidan tidleg i bronsealderen av alle typar smedar til arbeid med metall, sjølv om verktøyet òg vart brukt endå lenger attende til arbeid med stein og flint.
Det finst mange referansar til amboltar i det antikke Hellas og det antikke Egypt, mellom anna i Homer sine verk. Ambolten vart forbetra i mellomalderen, då arbeid med jarn var svært vanleg.
Fjernsyn og film
Amboltar med eit horn i den eine enden og ei flat side i den andre, vert ofte brukt i teiknefilmar, der dei ofte fell ned på skurken. Dette er veldig ofte brukt i Warner Bros. sine Looney Tunes- og Merrie Melodies-teiknefilmar, og seinare har andre teiknefilmar og brukt dette, inspirert av desse korte filmane. Mange i dag har kanskje berre sett aboltar som ein rekvisitt i teiknefilmar, og veit ikkje at desse eigentleg vert brukte i arbeid med metall.
Musikk
Amboltar har òg vorte brukte som slagverksinstrument i fleire populære musikkomposisjonar. I Giuseppe Verdi sin opera Il Trovatore slår sigøynarar på amboltar i første scene av akt 2 i songen «Coro di Zingari», på engelsk gjerne kjend som «Anvil Chorus». Ambolt blir også brukt i operaen Antigone av Carl Orff og i Das Rheingold og Siegfried av Richard Wagner. Førstnemnde nyttar 18 amboltar stemde til F i tre oktavar, medan sistnemnde særleg er kjend for bruken i akt 1,  i ''Nothung! Nothung! Neidliches Schwert!'' I annan klassisk musikk blir amboltar brukt i «Song of the Blacksmith» i Second Suite in F for Military Band av Gustav Holst, Feuerfest!, op. 269 (1869) av Josef Strauss, Dwellers of the Western World av John Philip Sousa, med ein stor og ein liten ambolt i andresatsen The White Man, The Burning Fiery Furnace av Benjamin Britten, Ionisation av Edgard Varèse og Belshazzar's Feast av William Walton.
Underhaldning
Tidlegare skaut folk i sørlege USA opp amboltar som underhaldning i staden for fyrverkeri.
Litteratur
Amboltprisen er ein norsk litteraturpris med ein ambolt som symbol. Prisen vert delt ut til folk som har gjort Olav H. Hauge si dikting kjend.
Kjenndalsbreen
Kjenndalsbreen er ein utløpar av Jostedalsbreen i Stryn kommune i Vestland.
Frå Loen går det bilveg gjennom Lodalen og Kjenndalen nesten helt fram til isbreen.
1946
1946 (romartal MCMXLVI) var eit normalår som byrja på ein tysdag i den gregorianske kalenderen.
Masanori Kizawa
Masanori Kizawa er ein tidlegare japansk fotballspelar.
Han spela for klubbane JEF United Ichihara, Cerezo Osaka, Albirex Niigata og Mito HollyHock.
Folk och Rackare
Folk och Rackare var ei av dei viktigaste gruppene innan svensk folkemusikk på 1970-talet, og er ei av dei gruppene som har betydd mest for dagens svenske folkemusikk. Folkemusikkbylgja på 1970-talet i Sverige fokuserte på spelemannsmusikk, men Folk och rackare framførte folklege viser og mellomalderballadar, med musikalsk innramming først og fremst frå den britiske folkrocken og den svenske folkemusikken.
Carin Kjellman møtte Ulf Gruvberg på ein folkemusikkfestival i 1970, og dei begynte å spela musikk saman. Dei gav ut den første plata si Med rötter i medeltiden i 1974. På Folk och Rackare frå 1976 var spelemannen Kalle Almlöf og den norske folkemusikaren Jørn Jensen med som gjestemusikarar, Jørn blei etter dette fast medlem i gruppa. Då Trond Villa, som tidlegare hadde spelt med Jørn i Folque, ei velkjend norsk folkrockgruppe, kom med i bandet i 1976 var den kvartetten som kom til å bli det eigentlege Folk och rackare danna. Gruppa spelte mest i Sverige og framførte tradisjonelt materiale, først og fremst på svensk. Gruppa vert difor stort sett sett på som svensk, trass i at halvparten av medlemene var norske. Men gruppa framførte òg enkelte norske songar og melodiar, som Halling etter Knut Dale og Haugebonden på plata Rackarspel.
Blandninga av musikarar frå ulike land vart sett som sensasjonell i folkmusikkretsane på den tida, men gruppa var fleirkulturell på fleire måtar òg. Britiske folkrockband som Fairport Convention og Pentangle var ei stor inspirasjonskjelde. Då Carin Kjellman forstod at den typen songmateriale desse gruppene framførte også fanst i Sverige, begynte ho å grava i arkiva etter gamle svenske nedteikningar. Ho vart møtt med ein viss skepsis av dei som ikkje ville sjå materialet forvanska og kommersialisert. Folk och rackare spelte så godt som utelukkande tradisjonelt materiale, men dei var ikkje framande for å, til dømes, kombinera musikk og tekstar som truleg slett ikkje hadde høyrd saman opphavleg, eller for å slå saman ulike versjonar av same song frå ulike trakter, til ein. Plata Stjärnehästen frå 1981 er ei av gruppa sine best kjende og består av tradisjonelt jule- og staffansmateriale. På slutten av 1970-talet opplevde gruppa ein viss internasjonal framgang og turnerte over heile Europa.
Plata Rackbag frå 1985 kom til å bli gruppa si siste. To nye medlemer hadde då vorte med, Affe Byberg på trommer og Olle Westbergh på synt. Ikkje heile gruppa var nøgd med denne tilveksten, noko som var ein av grunnane til at gruppa vart oppløyst i 1986. Same året som gruppa vart oppløyst spelte Carin Kjellman inn ei soloplate på plateselskapet Amalthea, ei plate som var mindre folk og meir rock. Ulf Gruvberg kom til å jobba på radio mellom anna med live-musikksendingar, han var òg produsent for Hedningarna sitt store gjennombrot Kaksi!. I 1996 vart gruppa samla att for ein serie konsertar på festivalar i Danmark og Sverige.
Mellom dei mange musikarane frå 1990- og tidleg 2000-tal som har vorte inspirerte av gruppa finst gruppa Garmarna, som har spelt inn fleire av dei låtane som vart lanserte av Folk och rackare, og gruppa Ranarim med mellom andre Sofia Sandén och Ulrika Bodén. Også Lena Willemarks måte å handtera ballader på er klart påverka av Folk och rackare.
Lars Johan Bucht
Bucht var lensmann i Överluleå frå om lag 1838 til 1848, då han vart suspendert for «försummelse i tjänsten» og søkte avskil.
Frå 1848 til 1849 arbeidde han i Mounioniska i Finland som kontorassistent. Her engasjerte han seg òg i arbeidet mot læstadianismen, som hadde fått stor oppslutning i distriktet. Frå 1849 søkte han arbeid på Finnmarkskysten, og fekk etter ei tid arbeid hos ein handelsmann i Talvik.
I september 1851 reiste han med handelsmann Carl Johan Ruth til Kautokeino for å hjelpe han med forretningsdrifta. I Kautokeino var det å den tida stor religiøs uro knytt til den læstadianske vekkinga. Lensmann Ole Isaksen Hætta var sjølv knytt til denne vekkinga, og sokneprest Stockfleth sende klage til futen over at lensmannen ikkje greidde å sørgje for ro på staden, slik at han kunne gjennomføre gudstenestene. Stockfleth rådde futen til å gje Bucht fullmakt til å verke som lensmann. Då Ole I. Hætta vart avsett 8. desember 1851, vart Bucht mellombels tilsett i lensmannstillinga.
Som lensmann fekk Bucht ansvar for å gjennomføre arrestasjonar og innkrevjing av sakskostnader for dei som var dømde etter uroa. Dei andeleg vakte samane såg Bucht som ein fiende, og ved Kautokeino-opprøret 8. november 1852 vart både Bucht og handelsmannen drepen.
Permanent Waves
Permanent Waves er det sjuande studioalbumet til det kanadiske rockebandet Rush, som kom ut 1. januar 1980.
Dette albumet viser ei ganske stor retningsendring for musikkstilen til Rush. Songane på Permanent Waves er både kortare og litt meir radiovennlege enn tidlegare. Dette førte til at både «Freewill» og «Spirit of Radio» fekk mykje speletid på radio.
«Jacob's Ladder» er ein song med bibelsk inspirasjon. Songen handlar om det fenomenet at litt ljos treng gjennom stormskyer. Dette er i Bibelen omtalt som ein stige til himmelen der Jakob skal ha sett englar.
Krøderbanen
Krøderbanen er eit jarnbanespor på 26 km som går mellom Vikersund og Krøderen i Viken. Banen blei opna i 1872 og vart særleg nytta til tømmertransport. Passasjertrafikken blei lagt ned i 1958, og godstrafikken fortsette til 1985. Stortinget vedtok same år at Krøderbanen saman med Krøderen stasjon skulle takast vare på for ettertida som museumsjarnbane.
Sommarstid køyrer Norsk Jernbaneklubb tog med damplokomotiv på Krøderbanen og dette har blitt ein turistattraksjon. Endestasjonen Krøderen stasjon er blitt til jarnbanemuseum.
I tillegg til endestasjonane stoppar Krøderbanen òg ved Snarum stasjon, Sysle stasjon og Kløftefoss stoppestad.
Historikk
Ved opninga i 1872 var Krøderbanen smalspora med ei sporvidde på 1067 mm, men vart bygt om til normalspor på 1435 mm i 1909. Tømmertransport frå Hallingdal til Drammen var den viktigaste kjelda til innkomme for banen.
Frå Krøderen stasjon i den sørlege delen av innsjøen var det samband med dampbåt til Gulsvik. Båtturen tok 2 1/2 time med D/S «Haakon Adelsten», «Krøderen» og «Norefjeld». Siste dampbåt gjekk i 1925. Da strekninga Voss-Gulsvik på Bergensbanen vart teken i bruk i 1908 var det stor trafikk på Krøderbanen, men etter at Bergensbanen opna til Hønefoss og Oslo i 1909 var det berre lokaltrafikk.
Freding
Stasjonsområdet på endestasjonen Krøderen er freda saman med rundt 2,6 kilometer av banen.
Olavsrosa
Krøderbanen er tildelt Olavsrosa.
Ivo Sanader
Ivo Sanader, tidlegare Ivica Sanader, er ein kroatisk politikar, og statsminister i Kroatia frå 23. desember 2003 til 6. juli 2009. Han leia høgrepartiet Hrvatska demokratska zajednica (HDZ), (Den kroatiske demokratiske unionen) frå 2002. HDZ er partiet til den nasjonalistiske presidenten i Kroatia på 1990-talet, Franjo Tudjman. Sanader freista å distansera seg sjølv og partiet frå den nasjonalistiske fortida og gjera partiet til eit moderne europeisk høgreparti. Ved parlamentsvalet 23. november 2003 vart HDZ det største partiet med 33,9 % av røystene, og Sanader skipa regjering.
20. november 2012 blei han dømd til ti års fengsel for korrupsjon i løpet av tida si som statsminister av ein domstol i Zagreb.
La Trappe
La Trappe er ein nederlandsk øltype, og den einaste nederlandske trappistølen. Det vert brygga av bryggeriet Bierbrouwerij De Koningshoeven i klosteret Onze Lieve Vrouw van Koningshoeven ('Vår frue av Koningshoeven') i Berkel-Enschot i Noord-Brabant. Bryggeriet heitte tidlegare De Schaapskooi. Namnet La Trappe kjem frå det franske cistercienserklosteret La Trappe, der trappistordenen vart stifta i 1892.
Historie
Munkane levde først av landbruk og feal, men då inntektene frå dette ikkje strekte til for den raskt veksande forsamlinga, såg ein etter alternativ. Ein av paterane var son av ein tysk ølbryggar og hadde lært faget av han. I 1884 vart det difor bestemt å starta ølbrygging. Sidan då har det blitt brygga øl i klosteret.
Med tida vart munkane mindre og mindre direkte involvert i brygginga, og fleire og fleire utanforståande vart tilsett for å driva bryggeriet, men det heldt fram å vera eigd av klosteret. Klosteret laga først undergjæra øl og fekk dermed ein stor marknadsdel i regionen. Dei brygga og øl på oppdrag av andre, til dømes supermarknadskjeda Spar. Merket «La Trappe» vart introdusert i 1958. Dette overgjæra ølet vart først produsert i liten målestokk. I 1980 lausreiv bryggeriet seg frå det belgiske Brouwerij Artois-konsernet, og laga etterpå berre overgjæra øl. La Trappe vart det mest vellykka merket til bryggeriet.
Produkt
Dei to variantane blond og dubbel er tilgjengelege i Noreg gjennom Vinmonopolet, per februar 2010.
Status
Klosteret i Koningshoeven var ein av initiativtakarane til den verna logoen og nemninga "autentisk trappistøl". Men i 1999 mista bryggeriet statusen som trappistøl, grunna kommersielt samarbeid med Bavaria-bryggeriet, som den internasjonale samanslutninga av trappistbryggeri meinte førte til for stor uklarheit om ølen var autentisk trappistøl. I 2005 vart avtalen med Bavaria sagt opp, og La Trappe vart igjen godkjend som ein trappistøl.
Khortiátis i Thessaloníki
Khortiátis (gresk Χορτιάτης) er ein distriktsby og ein tidlegare kommune i forstadane til Thessaloníki i Sentral-Makedonía i Hellas. Frå 2011 inngår han som ei kommunaleining i kommunen Pyléa-Khortiátis. Kommunaleininga inngår i storbyområdet til Thessaloníki.
Ved folketeljinga i 2011 hadde kommunaleininga Khortiátis 18 041 innbyggjarar, medan tettstaden med same namn hadde 4 873 innbyggjarar.
Charlotte
Charlotte er eit kvinnenamn avleia av Charlot, ei fransk diminutivsform av Charles, som likt namnet Karl tyder «fri mann». Charlotte finst òg i variantar som Carlotta og med kortformer som Carly og Lotte.
Det er rundt 5 500 som heiter Charlotte i Noreg (SSB 2006). Namnet var særleg populært i Noreg rundt 1990, då det blei brukt for 1,0 % av nyfødde jenter.
Charlotte har namnedag 27. april.
Aix-la-Chapelle-traktaten i 1748
Aix-la-Chapelle-traktaten, også kjend som Aachen-traktaten, er ein fredstraktat frå 1748 som avslutta den austerrikske arvefølgjekrigen. Ein kongress vart samla ved den keisarlege fribyen Aachen, eller Aix-la-Chapelle, vest i Det tysk-romerske riket den 24. april 1748. Det resulterte i ein traktat som vart underskriven den 18. oktober 1748.
Innhald
Storbritannia og Frankrike dikterte traktaten og andre nasjonar følgde dei foreslåtte punkta som var:
Spania kom med motseiingar seinare til klausulane i Asiento-kontrakten, og Madridtraktaten, signert den 5. oktober 1750, stipulerte at Storbritannia skulle gje opp sine krav under dei klausulane til gjengjeld for ein sum av £100 000.
I kjernen vart fredstraktaten i Aachen og Den austerrikske arvefølgjekrigen konkludert til ein status quo ante bellum ('slik ting var før krigen'). I den kommersielle striden mellom Storbritannia og Frankrike i Vest-India, Afrika og India var ingenting avgjort. Traktaten var ikkje eit grunnlag for ein varig fred.
Reaksjonar
Tilsvarande var dei britiske kolonistane i New England og handelsmenn tilbake i Storbritannia misnøgd med tilbakeføringa av Louisbourg til franskmennene etter de hadde nytta 46 dagar med å omleire festninga før ho vart erobra. Denne misnøya vart eit tidleg frø for den seinare amerikanske revolusjonen. Storbritannia utveksla Louisbourg for Madras (no Chennai), erobra av den franske admiralen Bourdonnais i 1746.
I Storbritannia vart kong Georg II sett på som den som hadde leia krigen og freden til det aller beste for Hannover, der han sjølv var kurfyrste, enn for Storbritannia og den britiske hovudfeiringa av freden vart halden først seks månader seinare med fyrverkeri i Green Park i London til spesialskriven musikk av George Friedrich Händel. Denne feiringa vart bevisst halde nær den kongelege bustaden Buckingham House slik at feiringa presenterte kongen i eit betre lys. Det viste seg for øvrig at fyrverkeriet var mindre heldig enn musikken – den enorme trebygningen som fyrverkeri vart sendt opp frå tok fyr på grunn av eit basrelieff av kongen som fall ned. Handel hadde ønska å presentere musikken sin som ein ouverture, men den britiske krona hadde gjeve han tittelen Music for the Royal Fireworks (HWV 351) som propaganda for den elles upopulære fredsavtalen og ditto monark.
Kong Georg II og Storbritannia fekk ein fordel frå avtalen ved at ein klausul kravde at franskmennene anerkjende at Huset Hannover hadde arva den britiske trona og dei måtte derfor utvise jakobittane frå Frankrike.
I kontrast til den franske og britiske misnøya med avtalen oppnådde Italia ein stabilitet i landet sitt for første gong på 1700-talet. Dei nye territoriale avtalane og tiltredinga av den pasifistiske Ferdinand VI av Spania tillet Den andre fredstraktaten i Aachen til å vare heilt fram til utbrotet av dei franske revolusjonskrigane i 1792.
Veterinær
Veterinær (lat. veterinus) eller '''cand. med. vet.' (Candidatus/candidata (menn/kvinner) medicinæ veterinariæ'') er ein verna tittel som kan bli bruka av kandidatar som har gjennomgått og bestått veterinærstudiet ved ein offentleg godkjent læreinstans i veterinærmedisin. Veterinærar blir ofte kalla dyrlege i Noreg. Profesjonen deira er å hjelpe dyr med å få god helse, anten gjennom førebygging av problem eller klinisk behandling.
Historie
Claude Bourgelat grunnla den første veterinærmedisinske utdanning (L'art vétérinaire) då han i 1761 blei rektor ved det kongelege akademiet i Lyon i Frankrike. Bourgelat hadde i lengre tid vore interessert i anatomi og sjukdommar på hest, og utdanninga skulle verne og ta vare på hestar og annan buskap. Bourgelat klarte i februar 1762 å overbevise økonomiske myndigheiter om at det var grunnlag for å opprette ein veterinærmedisinsk institusjon, som først fekk namnet Guillotière før han bytta namn til Den kongelege veterinærskolen i 1764. Året etter opna også Bourgelat ein veterinærskole i Maisons-Alfort. Denne er framleis i drift som den eldste veterinærskolen i verda. Etter opninga av skolen i Alfort begynte det å dukke opp veterinærskolar andre stader i Europa. Bernt Aakre var den fyrste veterinæren som fekk utdanninga si i Noreg.
Noreg
I Noreg kan ein studere veterinærmedisin ved Noregs veterinærhøgskole i Oslo, men mange vel å ta slik utdanning også utanfor Noreg. Mange gjer dette fordi opptakskrava er svært høge i Noreg, men også fordi somme synes det er meir praktisk økonomisk. Det grunnleggande veterinærstudiet tar normalt ca. 5½–6 år (elleve semester i Noreg). Ferdig utdanna kandidatar får tittelen cand. med. vet. I Noreg er det mogleg å spesialisere seg på visse typar dyr, som smådyr (hundar, huskatter, gnagarar, fuglar), krypdyr, fisk, produksjonsdyr (storfe, gris) og hest.
Veterinærar i Noreg har hatt ein sterk fokus på mattryggleik og miljø. I nyare tid har det blitt ein sterkare fokus på fiskehelse/akvamedisin. Ved Noregs veterinærhøgskole har ein også satsa på vidareutdanningstilbod i form av internasjonale masterprogram innan mattryggleik og akvamedisin.
Mattilsynet gjev autorisasjon til veterinærar i Noreg, anten dei er utdanna her eller ved institusjonar i utlandet.
Len i Finland
Finlands len (svensk ', finsk ') var ei geografisk og administrativ inndeling av Finland frå 1634 til 2009.
Lena var statlege administrative einingar som vart styrte av ein länsstyrelse (fi. lääninhallitus). I spissen for länsstyrelsen stod landshövdingen (fi. maaherra). Länsstyrelsen hadde ansvaret innan sosial- og helseteneste, undervising og kultur, politi, redningsteneste, trafikk, konkurranse- og forbrukarsaker og rettsforvalting.
Den 1. januar 2010 vart lena oppløyste og Finland blir no administrert berre på statleg og kommunalt nivå. Forvaltingsoppgåvene til lena vart til dels overførte til landskapsforbunda, ei eldre administrativ inndeling, og til dels til dei nye forvaltingseiningane regionforvaltingsverka og nærings-, trafikk- og miljøsentralane. Landskapa har likevel ingen administrativ funksjon. Dei nye regionane som blir leidde av eit regionförvaltningsverk tilsvarar i stor grad dei tidlegare lena med unnatak av tidlegare Västra Finlands län, som er delt i to regionar. Oppgåver som er for store for den einskilde kommunen blir organiserte som kommunale samarbeid.
Lena vart innførte i 1634 då Finland var ein del av Sverige. I ei länsreform i 1997 slo dei dåverande elleve finske lena (unnateke Åland) seg saman til fem len. Åland vart ikkje påverka.
Historie
Lensinndelinga vart innført i 1634 medan Finland var ein del av Sverige. Etter ei lensreform i 1775 hadde Finland fylgjande seks len:
Det vart inga endring i lensforvaltinga då Finland vart eit storfyrstedøme under Russland i 1809, og i 1812 vart Viborgs guvernement sameint med Finland att, under namnet Viborgs län.
Etter ei ny lensreform i 1831 hadde Finland fylgjande åtte len:
Denne lensinndelinga skulle bli ståande nesten uendra til 1945. Då Finland vart sjølvstendig i 1917 ynskte ålendingane at Åland skulle bli sameint med Sverige att. For å motverke dette vart Ålands län utskild frå Åbo og Björneborgs län i 1918 og svensk vart det einaste offisielle språket på Åland. I 1936 vart Lapplands län utskild frå Uleåborgs län.
Etter tapet av store delar av Viborgs län i 1944 vart i 1945 den attverande delen av lenet døypt om til Kymmene län.
Len i perioden 1997-2009
Ved ei større lensreform i 1997 vart talet på len redusert frå tolv til seks. Samstundes vart kommunane slutta saman i tjue landskap som gjennom landskapsforbunda utgjorde ei kommunal forvalting på regionalt nivå. Lensdanninga i 1997 skulle berre vare i tolv år. Finlands siste len er vist i tabellen under.
Lokebreen
Lokebreen er eit brefall på Jostedalsbreen, og er eit av tre brefall ned mot Austerdalsbreen. Lokebreen ligg ved Veitastrond i Luster kommune i Vestland.
Eilean Liubhaird
Eilean Liubhaird eller Eilean Iubhard er ei øy i Ytre Hebridane aust for Lewis, i Skottland.
Lokebreen
Lokebreen heng ikkje saman med Austerdalsbreen, men tilfører denne masse gjennom isras. Lokebreen ligg sørvestsida av Austerdalen.
Eilean Liubhaird
Berggrunnen på øya er gneis. Øya har ei avlang form med mange viker på sørsida. Ho ligg utfor landsbyen Lemreway på Lewis og gjev denne ly for vêr og vind.
Det er to toppar på kvar side av øya, med noko lågare land i mellom.
Historie
Stadnamnet Dùnan på sørsida kan syne til ei lita festnings som kan ha vore her i eldre tider. Sjølv om Haswell-Smith skriv at namnet tyder «barlindøya», tyder overvekta av norrøne namn i Ytre Hebridane på at den andre stavinga Iubhard kan vere ei forvrenging av fjord/firth.
Den skotske presten Donald Monro (eller Munro) (1550-1575), som har gjeve ei historisk verdfull skildring av Hebridane og andre skotske øyer, vitja denne øya i 1549 og skreiv «enger og sommarfjøs med god høve til jakt på oter når dei er ute av gangane sine».
Den 4. mai 1746 gøymde jakobitten prins Charles Edward Stuart (òg kjend som Bonnie Prince Charlie) seg på øya med nokre av mennene sine. Skipa til Royal Navy patruljerte the Minch på denne tida.
Tidleg på 1800-talet levde det fem familiar på øya. Seanna-Bhaile (som tyder «gamlebyen») var den største grenda.
Vasaloppet
Vasaloppet er verdas eldste og største turrenn i langrenn. Det blir halde den første søndagen i mars kvart år, og går frå Sälen til Mora i Dalarna i Sverige, eit strekk på 90 km. Det blir alltid gått i klassisk stil.
Rennet vart halde første gongen i 1922. I 2006 var Vasaloppet ein del av verdscupen i langrenn, etter å ha vore ein del av den såkalla Worldloppet-cupen for lange langrennsløp i 1975-2005. I 2007 var ikkje Vasaloppet ein del av verdscupen, sidan det fall samtidig med femmila i VM i Sapporo. I 2008 håpar arrangørane at det igjen får verdscupstatus.
Nordmenn har vunne «loppet» fem gonger: Ole Ellefsæter i 1971, Anders Aukland i 2004, broren Jørgen Aukland i 2008 og 2013, og av John Kristian Dahl 2014.
Historia bak namnet
I 1520 var Gustav Vasa på flukt frå troppane til danskfødde Christian II, konge av Sverige og dei andre landa i Kalmarunionen. Ein stor del av dei svenske noble var i opposisjon til kongen, som dei hadde gjeve tilnamnet Christian tyrannen. I eit forsøk på å stogge opposisjonen inviterte Christian det svenske aristokratiet til ein forsoningsfest i Stockholm, berre for å få dei, inkludert Gustav sine foreldre, massakrert i det som seinare har vorte kjent som det stockholmske blodbadet. Gustav flykta gjennom Dalane i frykt for livet sitt. Der prøvde han å overbevise folk i Mora til å gjera opprør mot kongen, men lukkast ikkje. På ski drog han da vidare mot Noreg, fram til han vart teke att av to skiløparar i Sälen. Mennene i Mora hadde endra meining og ønskte at Gustav skulle leie opprøret. 6. juni 1523 vart Gustav Vasa krona til konge av Sverige, etter å ha slått danske kong Christian og oppløyst Kalmarunionen.
Vasaloppshistorie
Vasaloppet har sidan 1922 vorte halde til minne om denne flukta til Gustav Vasa, som fann stad i januar 1521. Årsaka til at løpet vart bestemt å gå frå Sälen til Mora i staden for i motsett retning, var mangelen på jarnbane i Sälen.
Den 19. mars 1922 flagga John Westling iveg dei første løparane. Det var 119 menn som klokka 06:04 gav seg iveg frå Olnispagården på vestsida av elva i Sälen. 117 fullførte løpet. Vinnaren detta året vart Ernst Alm frå IFK Norsjö på tida 7:32:49. Han er framleis (2005) den yngste vinnaren av Vasaloppet.
Den første kvinna som deltok i Vasaloppet var Margit Nordin, som i 1923 fullførte løpet på 10:09,42. Året etter vart det vedteke å forby kvinner i løpet. Dette forbodet tok slutt i 1981, etter at ei kvinne utkledd som mann vart intervjua i TV og avslørt i 1980.
Den raskaste tida oppnådde Peter Göransson i 1998, da han gjekk dei 9 mila på 3:38:57.
Søsterløp
Eit søsterløp til det svenske Vasaloppet blir halde kvart år den tredje søndagen i februar i Mora i Minnesota i USA. Det amerikanske Vasaloppet består av løp på 35 km og 58 km skøyting, eit 42 km langt klassisk løp og mange andre arrangement i og rundt Mora. Den beste mannlege og kvinnelege løparen i det amerikanske Vasaloppet vinn ein tur for å konkurrere i det svenske.
Det kinesiske Vasaloppet har vorte heldt i Changchun sidan 2003.
Det svenske Vasaloppet er medlem i Worldloppet Ski Federation, ein serie lange langrennsturløp.
Vasaloppsveka
Veka før Vasaloppet er kjent som Vasaloppsveka («Vasaloppsveckan»). Blant løpa heldt gjennom denne veka, i tillegg til sjølve Vasaloppet, er:
Anna
Det er mange spurtprisar undervegs i løpet. Ein av desse er Bergsprisen («Bergspriset»), som sidan 1970 har vorte tildelt den første skiløparen som passerer kontrollen i Evertsberg.
Like før mål står den såkalla «kranskullan». Dette er ei jente som slenger vinnarkransen over hovudet på vinnaren (dersom det ikkje er eit spurtoppgjer) og spring saman med han dei siste metrane inn til mål.
Big Ben
Klokka blei støypt av Whitechapel klokkestøyperi. Ho skal ha blitt oppkalla etter Sir Benjamin Hall, som var sjefskommissær for offentlege arbeidarar. Ein annan teori er at fordi ho var den tyngste i sitt slag, blei ho kalla opp etter den då berømte proffboksaren Benjamin Caunt.
Stopp
Seint på kvelden fredag 27. mai 2005 slutta Big Ben brått å gå. I 147 år hadde uret vore ei av dei mest trufaste tidsmålarane i verda. Berre ein einaste gong i historia har uret i tårnet gått for seint. Det skjedde i 1962, då eit stort snøfall fekk Big Ben til å ringe inn det nye året ti minutt over midnatt. Under andre verdskrigen blei uret utsett for ei rekkje angrep frå tyskarane, men overlevde og fortsette å markere tida på sekundet. Fredag 27. mai 2005 skjedde det altså igjen; klokka 22.07 stoppa uret, og etter ein liten pause gjekk det igjen, fram til 22.20. Den siste stoppen varte i ein og ein halv time. Dei britiske tenestemennene som har ansvaret for Big Ben, hadde inga forklaring på kvifor det skjedde. Ein teori var at den fredagen var den varmaste dagen i London sidan 1953. Små stoppar skjedde også i 1976 og i 1997.
Prince of Wales-øya
Prince of Wales-øya er ei øy i kanadisk Arktis i Nunavutterritoriet i Canada. Ho ligg mellom Kitlineq og Somersetøya og sør for Elisabetøyane. Flatevidda er berekna til 33 339 km². Prince of Wales-øya er den tiande største øya i Canada.
Øya er låglendt med tundra. Kysten er oppskoren og med djupe bukter i vest, Ommanney Bay, og i aust, Browne Bay.
Av praktiske grunnar vert administrasjonen av øya delt mellom regionane Qikiqtaaluk og Kitikmeot. Øya har ingen fast busetnad.
Europearar kom til øya i 1851. Eit parti hundesledar under leiing av Francis Leopold McClintock kom over øya under søkinga etter den siste Franklin-ekspedisjonen. Ho fekk namn etter eldstesonen til dronning Viktoria, den dåverande prinsen av Wales, seinare kong Edvard VII av Storbritannia.
Hello World
Hello World er eit vanleg omgrep når ein programmerer på ei datamaskin. Det tyder Hallo verda på norsk, og er eit uttrykk for det ein oftast først lærer seg i eit et nytt programmeringsspråk. Eit Hello World-program er det minimum av kode som skal til for at programmet skal skrive ut teksten Hello World! på skjermen.
Sjølv om berre eit absolutt minimum av funksjonar og utrekningar vert brukt for å køyre Hello World, er bruken av Hello World ein grei måte å finne ut om kompilatorar og enkel skriptfunksjonalitet fungerer.
MS Basic
10 PRINT "Hello, world!" 20 END
TI-BASIC
For TI-80-TI-83 kalkulatorar (Texas Instruments)
:Prgm :Disp "Hello, world!" :EndPrgm
StarOffice/OpenOffice.org Basic
sub main print "Hello, World" end sub
Strukturert BASIC
print "Hello, world!" end
C#
Windows-program: using System; using System.Windows.Forms;
namespace HelloWorld {       public partial class Form : Form {           public Form {               InitializeComponent; }
private void Button_Click(object sender, EventArgs e)           { MessageBox.Show("Hello, world!"); }       }    } Kommandolinje-program: using System; class HelloWorld {       public static void Main {           Console.WriteLine("Hello, world!"); }   }
C++
#include int main {       std::cout << "Hello, world!" << std::endl; return 0; }
Java
class HelloWorldApp { public static void main(String[] args) { System.out.println("Hello, World!"); }   }
JavaScript
document.write("Hello, world!");
MS-DOS batch fil (.bat)
Symbolet @ er valfritt, og hindrar at kommandoen blir repetert før den blir køyrd. @echo Hello, world!
Pascal
program Hello; begin writeln('Hello, world!'); end.
PHP
<?php print "Hello World"; ?>
Ruby
puts "Hello World!"
UNIX-skall
echo 'Hello, world!'
Monica Mæland
I perioden 2003–2013 var Mæland byrådsleiar i Bergen, og sidan 2010 er ho medlem av arbeidsutvalet i Høgres Hovudorganisasjon.
Bakgrunn
Monica Mæland er fødd i Bergen og oppvaksen i Arendal. Ho er utdanna cand. jur. frå Universitetet i Bergen (1994), og dreiv eigen advokatpraksis fram til ho vart kommunalråd i Bergen i 1999. Ho er gift med Tom Schmidt Mæland, og saman har dei to barn.
Politisk karriere
Mæland vart innvald i Bergen bystyre i 1999, og var medlem av bystyret fram til ho vart byrådsleiar i 2003. Det første byrådet hennar vart vald av Bergen bystyre 27. oktober 2003, og var eit mindretalsbyråd samansett av Høgre, KrF og Venstre. 29. oktober 2007 danna ho eit fleirtalsbyråd samansett av Høgre, KrF og Framstegspartiet. Mæland er den andre byrådsleiaren i Bergen etter at byen innførte parlamentarisme som styreform i 2000. Ho er med dét også den einaste byrådsleiaren som har vunne attval.
Frå 16. mars 2002 til 20. mars 2004 var Monica Mæland leiar i Hordaland Høgre. Før det var ho første nestleiar frå 17. februar 1997.
9. mai 2010 vart Mæland vald inn i arbeidsutvalet i Høgres Hovedorganisasjon.
Kommuneøkonomi
I 2003 gjekk Bergen Høgre til val med opprydding i kommuneøkonomien som viktigaste sak. Partiet lova å betale ned det oppsamla underskotet til kommunen i løpet av fireårsperioden. Då det første byrådet til Mæland overtok i 2003 viste prognosane at kommunen ville ha eit oppsamla underskot på nær éin milliard kroner.
I det første budsjettet til Mæland I-byrådet vart det kutta 142 millionar kroner i kommunen sitt driftsbudjett for 2004.
Etter to år kunne byrådet legge fram ein rekneskap for 2005 som viste eit driftsoverskot på 445 millionar kroner. Rekneskapen for 2006 viste eit overskot på 619 millionar kroner, det største overskotet i historia til Bergen kommune.
I 2007 var det oppsamla underskotet nedbetalt, og 13. august 2007 kunngjorde Fylkesmannen i Hordaland at Bergen kommune vart fjerna frå ROBEK-lista til Kommunal- og regionaldepartementet.
Bybana i Bergen
Bygginga av Bybana i Bergen er ein del av samferdslepakka Bergensprogrammet, og det største samferdsleprosjektet innanfor kommunegrensene til Bergen kommune nokon gong. Bergensprogrammet vart vedteke av Bergen bystyre i 1999, med støtte frå Høgre, Ap og KrF. Bergensprogrammet vart teke inn i Nasjonal Transportplan i 2002.
I april 2009 sende Mæland II-byrådet søknad om vidare finansiering av Bergensprogrammet, og med dette den neste bybanetraseen, frå Nesttun til Rådal.
Oppussing av skulebygg
Før valet i 2007 erklærte Monica Mæland at skule skulle vere den viktigaste saka for Høgre i den følgjande valperioden. Mæland II-byrådet sette av 415 millionar kroner til oppussing av skulebygg i Bergen i 2009 og 2010.
Idar Lind
Idar Lind er ein norsk forfattar. Han har skrive romanar, skodespel, filmmanus, songtekstar og sakprosa.
Biografi
Lind voks opp på Otterøya ved Namsos. Han er utdanna cand. mag. med faga kjemi, biologi og drama/film/teater. Lind var medlem av visegruppa JeremiA/S Bakfot frå 1976 til 1980. Han var tilsett som organisasjonssekretær i Norsk Vise- og Lyrikkforum i tida 1980-1981 og redaktør for medlemsbladet til Den norske Forfatterforening 1988-1991. Han var medlem av styret for Den norske Forfatterforening 1994-2000, Tekstforfattarfondet 2002-2004, Norsk forening for komponister og tekstforfattere (NOPA) 2007-2009 og varamedlem i styret for KOPINOR 2008-2011. Frå 1995 til 2007 dreiv han nettstaden Litteraturnettet.
Lind debuterte som romanforfattar i 1983, som dramatikar i 1990. Lind sine skodespel er oppført mellom anna på Trøndelag Teater og Det norske teateret. Eitt av skodespela er filmatisert for fjernsyn av NRK. Han har skrive visetekstar og songtekstar for mellom anna D.D.E. og teater.
Som krimforfattar har Lind skrive under eige namn og under pseudonyma António Steen og Telma B.S. Hansen. Overkonstabel Telma B.S. Hansen og nattportier Steen opptrer både som hovudpersonar i bøkene og forteljarar av eigne og kvarandre sine historier. Bøkene refererer ofte til eit felles miljø kring Trondheim politikammer. Det same miljøet vert skildra av forfattarane Fredrik Skagen, Kim Småge og Anne Birkefeldt Ragde. Lind sine romanar inneheld mykje kulturhistorie knytt til Trondheim i tida frå 1980 til 2000.
The Spirit of Radio
«The Spirit of Radio» er ein song frå 1980 av det kanadiske rockebandet Rush frå albumet Permanent Waves. Namnet på songen var inspirert av slagordet til ein radiostasjon i Toronto. Songen var viktig i å gjere bandet populær. Det var den første songen deira i 1980-åra og han vart gjeven 1. januar 1980. Songen vart gjeven ut på singel og nådde 13. plass på den britiske singellista, den høgaste plasseringa deira på lista til då. Det er den største hitten deira i Storbritannia nokon gong. «The Spirit of Radio» var kåra til ein av The Rock and Roll Hall of Fame's 500 Songs that Shaped Rock and Roll, den einaste songen til Rush på denne lista.
Rush framførte denne songen for støttekonserten Rock Aid Armenia.
Krylling
Krylling er eit norsk innbyggjarnamn og tidlegare etternamn som viser til folk som kjem frå Krødsherad. Namnet er avleida av Krøderen, og er ei avsliping av Krydling (person frå Krøderen, merk omlyden).
Asvestokhóri
Asvestokhóri (gresk Ασβεστοχώρι) er ein distriktsby i forstadane til Thessaloníki i Sentral-Makedonía i Hellas. Asvestokhóri var hovudsete i den tidlegare kommunen Khortiátis, som no er ei kommunaleining i kommunen Pyléa-Khortiátis.
Paul Keres sine sjakkresultat
Paul Keres var ein spelar i verdstoppen frå han slo gjennom i 1935 til han døydde i 1975. Dette er eit oversyn over dei viktigaste sjakkresultata hans.
Resultat frå turneringar, lagmeisterskap og tvekampar
Keres sine resultat frå turneringar og tvekampar:
Kei Hirata
Kei Hirata er ein tidlegare japansk fotballspelar.
Paul Keres sine sjakkresultat
Turneringar
! År !! Turnering !! Plassering !! class="unsortable" | Merknader
Kei Hirata
Han spela for klubben JEF United Ichihara.
Paul Keres sine sjakkresultat
Sjakk-OL for Estland
Paul Keres representerte Estland med suksess i sjakk-OL. . Resultatet frå det uoffisielle sjakk-OL i München 1936 er frå Grandmaster of Chess, av Paul Keres, Arco 1972, s. 188. sjå også
Sjakk-OL for Sovjetunionen
Etter at han blei ein sovjetborgar representerte Keres Sovjetunionen i sju påfølgjande sjakk-OL (lag-VM i sjakk), der laget vann sju påfølgjande gullmedaljar, og der han sjølv i tillegg fem gongar vann gull og ein gong bronse for beste prestasjon på sitt bord. Han fekk fire bord-gull på rad, noko som er rekord for sjakk-OL. Han vart ikkje tatt ut på laget etter 1964, men oppnådde gode resultat som trenar for sovjetiske lag i det neste tiåret. Resultata til Keres for Sovjetunionen, henta frå olimpbase.
Oppsummering av resultata i sjakk-OL
Til saman spelte Paul Keres i 11 sjakkolympiadar for Estland og Sovjetunionen, medrekna den uoffisielle sjakkolympiaden i München 1936, og tok på 161 parti heile (+97 =51 -13), ein skåre på 76,7%.
Europameisterskapen i sjakk for landslag
Keres deltok også tre gongar på Sovjetunionen sitt lag i Europameisterskapen i sjakk for landslag. Ved alle tre høve vann laget gull, og Keres vann bord-gull. Han tok til saman 14/18 (+10 =8 -0), skåre 77,8%. Resultata til Keres frå EM for landslag, henta frå olimpbase.
Skåre mot nokre viktige stormeistrar
Berre parti frå offisielle turneringar eller tvekampar er tatt med.
Kjelder
[http://chessmetrics.com/cm/CM2/PlayerProfile.asp?Params=199510SSSSS3S063804000000141000000000000010100 Chessmetrics.com si side om Paul Keres sine sjakkresultat, vitja 7. juni 2009]
Sankt Michel
S:t Michel (finsk Mikkeli) er ein by i landskapet Södra Savolax. S:t Michel har om lag 46 500 innbyggjarar og har eit areal på 1 622,11 km².
S:t Michel er einspråkleg finsk.
Under andre verdskrigen frå 1939 til 1945 var den finske hovudstaben lagt til S:t Michel.
Maradalsbreen
Maradalsbreen er ein isbre i Luster kommune i Vestland. Breen ligg øvst i Maradalen, sør for Styggedalstindane, i fjellområdet Hurrungane i den vestlege delen av Jotunheimen. Frå Maradalsbreen renn elva Maradøla.
Frans I Stefan av Det tysk-romerske riket
Frans I Stefan, òg kalla François III og Francesco II  var konge av dei habsburgske landområda (som i dag utgjer Austerrike, Slovenia, Slavonia, Tsjekkia, Slovakia og Ungarn) frå 1740 og tysk-romersk keisar 1745-1765. Frans Stefan var son av hertug Leopold av Lorraine, som var etterkomar av Kristian II av Danmark si dotter Kristina av Oldenburg. Han vart hertug i hertugdøma Lorraine og Bar (1729-1737) under namnet François III, og likeeins i hertugdømet Teschen (1729-1765). Han tok over trona i Lorraine etter far sin i 1729, men som følgje av den polske arvefølgjekrigen vart han tvinga til å byte Lorraine mot storhertugdømet Toscana. Som storhertug av Toscana (1737–1765) vart han kalla Francesco II.